CELEX: 62008TB0045
Language: hu
Date: 2008-11-14 00:00:00
Title: T-45/08. sz. ügy: Az Elsőfokú Bíróság 2008. november 14-i végzése – Transportes Evaristo Molina kontra Bizottság ( Megsemmisítési kereset – A kereset határideje – Kiindulási pont – A Hivatalos Lapban történő kihirdetés – A kereshetőségi jog állítólagos hiánya a közzététel napján – Elfogadhatatlanság )

10.1.2009   
            
            
               HU
            
            
               Az Európai Unió Hivatalos Lapja
            
            
               C 6/31
            
         Az Elsőfokú Bíróság 2008. november 14-i végzése – Transportes Evaristo Molina kontra Bizottság
   (T-45/08. sz. ügy) (1)
   
   („Megsemmisítési kereset - A kereset határideje - Kiindulási pont - A Hivatalos Lapban történő kihirdetés - A kereshetőségi jog állítólagos hiánya a közzététel napján - Elfogadhatatlanság’)
   (2009/C 6/63)
   Az eljárás nyelve: spanyol
   Felek
   
      Felperes: Transportes Evaristo Molina (El Ejido, Spanyolország) (képviselők: A. Hernández Pardo, L. Ruiz Ezquerra és C. Flores Hernández ügyvédek)
   
      Alperes: az Európai Közösségek Bizottsága (képviselő: É. Gippini meghatalmazott)
   Az ügy tárgya
   Az EK Szerződés 81. cikke alkalmazására vonatkozó eljárásban 2006. április 12-én hozott 2006/446/EK bizottsági határozat (COMP/B-1/38.348 REPSOL CPP ügy) (az összefoglalót közzétették: HL L 176., 104. o.) megsemmisítése, amely határozat kötelező erejűnek minősíti a REPSOL CPP – az 1/2003/EK a Szerződés 81. és 82. cikkében meghatározott versenyszabályok végrehajtásáról szóló tanácsi rendelet (2002. december 16.) (HL 2003., L 1., 1. o.; magyar nyelvű különkiadás 8. fejezet 2. kötet, 205. o.) 9. cikkének megfelelően elfogadott – kötelezettségvállalásait.
   A végzés rendelkező része
   
               1)
            
            
               Az Elsőfokú Bíróság a keresetet elutasítja.
            
         
               2)
            
            
               A Repsol Commercial de Productos Petrolíferos SA beavatkozási kérelméről nem szükséges határozni.
            
         
               3)
            
            
               Az Elsőfokú Bíróság a Transportes Evaristo Molina SA-t kötelezi a saját és a Bizottságnál felmerült költségek viselésére.
            
         
      (1)  HL C 92., 2008.4.12.